冬日漢江南行將赴夏口途次江陵界寄裴尚書
作者：武元衡
朝代：唐

paragraphs: 五部擁雙旌，南依墨客卿。
關山迥梁甸，波浪接湓城。
煙景迷時候，雲帆渺去程。
蛤珠馮月吐，蘆雁觸羅驚。
浦樹凝寒晦，江天湛鏡清。
賞心隨處愜，壯志逐年輕。
舟檝不可駐，提封如任情。
向方曾指路，射策許言兵。
蘭渚歇芳意，菱歌非應聲。
元戎武昌守，羊祜幸連營。